देवरिया। बीआरडी पीजी कॉलेज के छात्रसंघ चुनाव में बुधवार को गहमागहमी के बीच नामांकन शुरू हुआ। प्रत्याशियों ने गाजे-बाजे और समर्थकों के साथ नामांकन स्थल पहुंचे और पर्चा दाखिल किया। अध्यक्ष पद के लिए चार, उपाध्यक्ष, महामंत्री और पुस्तकालय मंत्री पद पर दो-दो प्रत्याशियों ने अपनी दावेदारी की। संयुक्त मंत्री पद के लिए केवल एक प्रत्याशी प्रिंस कुमार जायसवाल के नामांकन करने से उनका निर्विरोध चुना जाना तय माना जा रहा है।